Bronny, pe urmele tatălui său. Fiul lui LeBron James a reuşit un "Buzzer Beater" spectaculos.
"Buzzer beater" este un coș marcat în ultimele secunde de pe tabela de joc. Ține minte acest nume: Bronny James. S-a înscris în programul California Basketball după transferul lui LeBron la Lakers.
La 16 ani, fiul lui LeBron, starul NBA, face deja spectacol. Cu tot talentul lui Bronny James, echipa de liceu în care joacă a pierdut ultimul meci. Adolescentul a dat însă un coș de trei puncte în ultimele secunde ale partidei. Chiar dacă este mândru de băiatul lui, LeBron James nu îl slăbește la antrenamente. Știe că un salariu ca al lui, de 37 de milioane de dolari pe an, nu se câștigă ușor.